
[bookmark: TextBodyBegin]Europski parlament,
–	uzimajući u obzir završnu godišnju računovodstvenu dokumentaciju Europske zaklade za osposobljavanje za financijsku godinu 2022.,
–	uzimajući u obzir godišnje izvješće Revizorskog suda o agencijama EU-a za financijsku godinu 2022., kojemu su priloženi odgovori agencija[footnoteRef:1], [1:  	SL C, C/2023/594, 27.10.2023.] 

–	uzimajući u obzir izjavu o jamstvu[footnoteRef:2] u pogledu pouzdanosti računovodstvene dokumentacije te zakonitosti i pravilnosti temeljnih transakcija koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2022., [2:  	SL C, C/2023/112, 12.10.2023.] 

–	uzimajući u obzir preporuku Vijeća od 22. veljače 2024. o razrješnici koju Zaklada treba dobiti za izvršenje proračuna za financijsku godinu 2022. (06180/2024 – C9‑0101/2024),
–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:3], a posebno njezin članak 70., [3:  	SL L 193, 30.7.2018., str. 1.] 

–	uzimajući u obzir Uredbu (EZ) br. 1339/2008 Europskog parlamenta i Vijeća od 16. prosinca 2008. o osnivanju Europske zaklade za osposobljavanje[footnoteRef:4], a posebno njezin članak 17., [4:  	SL L 354, 31.12.2008., str. 82.] 

–	uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća[footnoteRef:5], a posebno njezin članak 105., [5:  	SL L 122, 10.5.2019., str. 1.] 

–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenje Odbora za zapošljavanje i socijalna pitanja,
–	uzimajući u obzir izvješće Odbora za proračunski nadzor (A9‑0114/2024),
1.	daje razrješnicu direktorici Europske zaklade za osposobljavanje za izvršenje proračuna Zaklade za financijsku godinu 2022.;
2.	iznosi svoje primjedbe u Rezoluciji u nastavku;
3.	nalaže svojoj predsjednici da ovu Odluku i Rezoluciju, koja je njezin sastavni dio, proslijedi direktorici Europske zaklade za osposobljavanje, Vijeću, Komisiji i Revizorskom sudu te da ih da na objavu u Službenom listu Europske unije (serija L).

[bookmark: _Toc161915285]2. Odluka Europskog parlamenta od 11. travnja 2024. o zaključenju poslovnih knjiga Europske zaklade za osposobljavanje za financijsku godinu 2022. (2023/2163(DEC))
Europski parlament,
–	uzimajući u obzir završnu godišnju računovodstvenu dokumentaciju Europske zaklade za osposobljavanje za financijsku godinu 2022.,
–	uzimajući u obzir godišnje izvješće Revizorskog suda o agencijama EU-a za financijsku godinu 2022., kojemu su priloženi odgovori agencija[footnoteRef:6], [6:  	SL C, C/2023/594, 27.10.2023..] 

–	uzimajući u obzir izjavu o jamstvu[footnoteRef:7] u pogledu pouzdanosti računovodstvene dokumentacije te zakonitosti i pravilnosti temeljnih transakcija koju je u skladu s člankom 287. Ugovora o funkcioniranju Europske unije Revizorski sud podnio za financijsku godinu 2022., [7:  	SL C, C/2023/112, 12.10.2023.] 

–	uzimajući u obzir preporuku Vijeća od 22. veljače 2024. o razrješnici koju Zaklada treba dobiti za izvršenje proračuna za financijsku godinu 2022. (06180/2024 – C9‑0101/2024),
–	uzimajući u obzir članak 319. Ugovora o funkcioniranju Europske unije,
–	uzimajući u obzir Uredbu (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012[footnoteRef:8], a posebno njezin članak 70., [8:  	SL L 193, 30.7.2018., str. 1.] 

–	uzimajući u obzir Uredbu (EZ) br. 1339/2008 Europskog parlamenta i Vijeća od 16. prosinca 2008. o osnivanju Europske zaklade za osposobljavanje[footnoteRef:9], a posebno njezin članak 17., [9:  	SL L 354, 31.12.2008., str. 82.] 

–	uzimajući u obzir Delegiranu uredbu Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju Ugovora o funkcioniranju Europske unije i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća[footnoteRef:10], a posebno njezin članak 105., [10:  	SL L 122, 10.5.2019., str. 1.] 

–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenje Odbora za zapošljavanje i socijalna pitanja,
–	uzimajući u obzir izvješće Odbora za proračunski nadzor (A9‑0114/2024),
1.	odobrava zaključenje poslovnih knjiga Europske zaklade za osposobljavanje za financijsku godinu 2022.;
2.	nalaže svojoj predsjednici da ovu Odluku proslijedi direktorici Europske zaklade za osposobljavanje, Vijeću, Komisiji i Revizorskom sudu te da je da na objavu u Službenom listu Europske unije (serija L).


[bookmark: _Toc161915286]3. Rezolucija Europskog parlamenta od 11. travnja 2024. s primjedbama koje su sastavni dio Odluke o razrješnici za izvršenje proračuna Europske zaklade za osposobljavanje za financijsku godinu 2022. (2023/2163(DEC))
Europski parlament,
–	uzimajući u obzir svoju Odluku o razrješnici za izvršenje proračuna Europske zaklade za osposobljavanje za financijsku godinu 2022.,
–	uzimajući u obzir članak 100. Poslovnika i Prilog V. Poslovniku,
–	uzimajući u obzir mišljenje Odbora za zapošljavanje i socijalna pitanja,
–	uzimajući u obzir izvješće Odbora za proračunski nadzor (A9‑0114/2024),
A.	budući da je prema izvještaju o prihodima i rashodima[footnoteRef:11] Europske zaklade za osposobljavanje („Zaklada”) za financijsku godinu 2022. njezin konačni proračun iznosio 25 051 848 EUR, što je povećanje od 17,05 % u odnosu na 2021. godinu; budući da se proračun Zaklade u potpunosti financira iz proračuna Unije; [11:  	SL C 38, 31.1.2023., str. 13.] 

B.	budući da je Revizorski sud u svojem izvješću o godišnjoj računovodstvenoj dokumentaciji Zaklade za financijsku godinu 2022. („izvješće Revizorskog suda”) izjavio da je dobio razumno jamstvo da je godišnja računovodstvena dokumentacija Zaklade pouzdana te da su temeljne transakcije zakonite i pravilne;
Upravljanje proračunom i financijama
1.	sa zadovoljstvom napominje da je praćenje proračuna tijekom financijske godine 2022. rezultiralo visokom stopom izvršenja proračuna od 99,98 %, što je neznatno povećanje od 0,07 % u odnosu na 2021.; ukazuje na činjenicu da je stopa izvršenja odobrenih sredstava za plaćanje iznosila 97,70 %, što je povećanje od 11,48 % u odnosu na 2021.;
2.	pozdravlja činjenicu da je Zaklada unatoč proračunskoj krizi uzrokovanoj inflacijom i cijenama komunalnih usluga 2022. uspjela učinkovito upravljati svojim troškovima, uvesti mjere za uštedu troškova i ponovno odrediti prioritete bez većih poremećaja u svom programu rada;
Uspješnost
3.	sa zadovoljstvom primjećuje da Zaklada primjenjuje određene mjere kao ključne pokazatelje uspješnosti kako bi procijenila dodane vrijednosti svojih aktivnosti i druge mjere za poboljšanje upravljanja proračunom;
4.	konstatira da je Zaklada ostvarila stopu izvršenja aktivnosti od 93 %, što predstavlja neznatno smanjenje u odnosu na 2021., uz stopu pravodobnog dovršenja od 89 %; pohvaljuje činjenicu da je Zaklada ispunila sve ključne pokazatelje uspješnosti i premašila postavljene ciljeve;
5.	prima na znanje ključna postignuća Zaklade iz 2022., koja se temelje na trima strateškim ciljevima: relevantnost i predviđanje vještina, razvoj i vrednovanje vještina te uspješnost i kvaliteta politika obrazovanja i osposobljavanja; napominje da Zaklada ostvaruje te ciljeve u okviru triju osnovnih usluga: centar znanja, praćenje i procjena te savjetovanje o politikama;
6.	prima na znanje nove inicijative koje je Zaklada pokrenula 2022., kao što su nova inicijativa skupine Team Europe u južnom i istočnom Sredozemlju i mreža koja okuplja „Governance Learning Action and Dialogue” (GLAD) (Upravljanje, učenje, djelovanje i dijalog); prima na znanje njezinu mrežu izvrsnosti i internetsku konferenciju u organizaciji ENE-a održanu u studenome 2022., koja je sudionicima pružila priliku za razmjenu informacija o razvoju i rezultatima rada tematskog partnerstva;
7.	ističe da Zaklada podupire Moldovu, Gruziju i Ukrajinu, kao države kandidatkinje, u njihovim težnjama da svoje politike obrazovanja i zapošljavanja usklade s politikama Unije na način da njihovim nacionalnim tijelima u bliskoj suradnji s delegacijama Unije i službama Komisije pruža tehničko stručno znanje i savjete o različitim pitanjima;
8.	pozdravlja činjenicu da su mjere koje je Zaklada poduzela kao odgovor na šokove kao što su kontinuirani učinci pandemije bolesti COVID-19 i ruska agresija na Ukrajinu bile vrlo učinkovite u osiguravanju kontinuirane i vrlo visoke razine provedbe godišnjeg programa rada; pohvaljuje inicijativu Zaklade u pogledu potpore koju pruža Ukrajini putem internetskog resursnog centra za priznavanje kvalifikacija, vještina i razdoblja studiranja ukrajinskih izbjeglica i druga sredstva kojima se koristi te za pružanje odgovora, ako je to moguće i relevantno, u bliskom kontaktu s različitim službama Europske komisije, iskorištavanjem njezine tematske stručnosti i znanja o sustavima obrazovanja i osposobljavanja u zemlji;
9.	ističe da je Zaklada početkom 2022. obustavila sve aktivnosti i svu suradnju s bjeloruskim vlastima;
10.	pozdravlja aktivnosti Zaklade kojima se pomaže partnerskim zemljama Unije da iskoriste potencijal svojeg ljudskog kapitala i poboljšaju mogućnosti zapošljavanja svojih građana putem reforme sustava obrazovanja, stručnog osposobljavanja, vještina i tržišta rada, u kontekstu politika vanjskih odnosa Unije;
11.	posebno pozdravlja novi koncept poduzetničkih centara strukovne izvrsnosti koje je Zaklada razvila kako bi doprinijeli međunarodnoj raspravi u poduzetničkoj obrazovnoj zajednici i kako bi inspirirali centre za osposobljavanje da bolje odgovore na potrebe građana, gospodarstava i društava koje se mijenjaju;
Učinkovitost i rezultati u tom području
12.	napominje da je Zaklada 2022. nastavila utvrđivati mogućnosti za povećanje učinkovitosti u svom djelovanju, kao što su poboljšanje digitalnih radnih postupaka i proaktivno sudjelovanje u mreži agencija Unije i njezinim različitim radnim skupinama; prima na znanje, među ostalim, dijeljenje računovodstvenih usluga Zaklade s Europskom agencijom za sigurnost i zdravlje na radu putem sporazuma o razini usluga potpisanog 2022. i procjenu mogućnosti dijeljenja resursa u područjima zapošljavanja, kibernetičke sigurnosti, EMAS-a, održivosti i ozelenjivanja, javne nabave te informatičkih alata i sustava s Europskim centrom za razvoj strukovnog osposobljavanja;
13.	prima na znanje da je Zaklada provela mjere, uključujući u područjima potrošnje energije i upravljanja zgradama, primjerice zatvaranje ureda u kolovozu 2022., postavljanje senzora za rasvjetu i vodu, tajmera za bojlere, grijanje i klimatizaciju; prima na znanje povećane napore u upravljanju energijom koji su 2022. doveli do ušteda od 2000 m3 plina i 49 107 KwH električne energije unatoč povećanoj prisutnosti osoblja u uredima tijekom cijele godine zbog uspostavljenih hibridnih načina rada;
14.	pozdravlja predanost Zaklade usvajanju svih alata Europske komisije za e-nabavu i činjenicu da je postupak javne nabave Zaklade u potpunosti digitaliziran;
15.	pohvaljuje Zakladu zbog izrade poslovnog plana za povećanje energetske učinkovitosti i klimatske neutralnosti svojeg rada;
Kadrovska politika
16.	konstatira da je na dan 31. prosinca 2022. izvršeno 98,8 % plana radnih mjesta, tj. zaposleno je 85 privremenih djelatnika od njih ukupno 86 koji su odobreni u okviru proračuna Unije (isti broj odobrenih radnih mjesta kao i 2021.); također konstatira da je 2022. za Zakladu radilo 39 ugovornih djelatnika i jedan lokalni predstavnik;
17.	prima na znanje da je 2022. u Zakladi bilo zastupljeno osoblje iz 21 države članice; sa zabrinutošću ponavlja da je zemljopisna ravnoteža izazov; napominje da 42 % članova osoblja Zaklade čine državljani države članice u kojoj se ona nalazi; potvrđuje da Zaklada primjenjuje postupke odabira koji se temelje na zaslugama, pri čemu bi u slučaju jednakih zasluga Zaklada dala prednost nedovoljno zastupljenim državljanstvima; podsjeća na važnost geografske ravnoteže i poziva Zakladu da poduzme potrebne mjere za uravnoteženu i pravednu geografsku zastupljenost, među ostalim na srednjim i višim rukovodećim položajima, uz istodobno poštovanje kompetencija i zasluga kandidata te da o razvoju događaja u tom pogledu izvijesti tijelo nadležno za davanje razrješnice;
18.	konstatira da je, kada je riječ o rodnoj ravnoteži, 2022. u srednjem i višem rukovodstvu udio žena bio četiri od devet radnih mjesta; napominje da rodna ravnoteža među članovima upravnog odbora iznosi 41 % muškaraca i 59 % žena (11 odnosno 16), a među osobljem 33 % muškaraca i 67 % žena (41 odnosno 84); podsjeća na važnost rodne ravnoteže i poziva Zakladu da taj aspekt uzme u obzir kad je riječ o budućem zapošljavanju novog osoblja i imenovanjima na položaje srednjeg i višeg rukovodstva; traži od Komisije i država članica da pri imenovanju svojih članova u upravni odbor Zaklade vode računa o važnosti ostvarivanja rodne ravnoteže;
19.	konstatira da je prema primjedbama na temelju razrješnice za 2021. Zaklada revidirala svoje oglase za slobodna radna mjesta kako bi povećala privlačnost mjesta rada i da diversificira komunikacijske kanale kako bi se usmjerila na zemlje koje su manje zastupljene preko mreže LinkedIn;
20.	napominje da je Zaklada u prosincu 2022. donijela Povelju o raznolikosti i uključivosti; napominje da je 2022. osoblje imalo brojne mogućnosti za poboljšanje dobrobiti na radnom mjestu i da su, osim toga, donesena nova pravila o radnom vremenu i hibridnom radu kojima se osoblju i dalje pružaju mogućnosti za nove fleksibilne načine rada;
Javna nabava
21.	prima na znanje opažanje Revizorskog suda o dodjeli okvirnog ugovora u iznosu od milijun EUR za pružanje usluga potpore upravljanju sadržajem, uspostavljenog 2021. prema kojemu je taj ugovor nepravilan zbog odstupanja od tehničkih specifikacija; napominje da su ponuditelji kako bi dokazali svoju financijsku sposobnost morali dostaviti zaključenu i potpisanu računovodstvenu dokumentaciju u kojoj je prikazan promet od najmanje 250 000 eura za posljednje dvije financijske godine odnosno 2019. i 2020.; primjećuje da promet odabranog ponuditelja za 2019. nije dosegnuo traženi prag, ali je Zaklada odlučila da ponuditelja neće odbiti na temelju većeg prometa prikazanog u privremenim financijskim izvještajima za 2021.; ističe da je Revizorski sud zaključio da su postupak evaluacije i ugovor koji iz njega proizlazi nepravilni, kao i sva povezana plaćanja, koja su 2022. iznosila 100 100 eura; prima na znanje da će, u skladu s opažanjem Revizorskog suda, Zaklada pojednostavniti svoju metodologiju, odnosno da će njome i dalje služiti pri procjeni financijske pouzdanosti ugovaratelja, ali će ona biti u većoj mjeri prilagođena trenutačnoj financijskoj situaciji (nakon pandemije bolesti COVID-19 i rata u Ukrajini);
[bookmark: _GoBack]22.	prima na znanje da je u jednom drugom otvorenom postupku javne nabave za usluge potpore na nacionalnoj razini u iznosu od četiri milijuna eura, financijske i gospodarske sposobnosti ponuditelja trebalo procijeniti na temelju dvaju kriterija: i. stabilnog financijskog položaja, dokazanog skupom parametara, uključujući pozitivnu neto dobit; i ii. godišnjeg prometa od najmanje jednog milijuna eura u posljednje dvije financijske godine; primjećuje da je Zaklada dodijelila ugovor konzorciju od pet nekomercijalnih subjekata iako nijedan član konzorcija nije prijavio nikakvu dobit u posljednje dvije godine te je, osim toga, odlučila zanemariti zahtjev u pogledu prometa, koji uspješni ponuditelj nije ispunio, kao neprimjenjiv na nekomercijalne subjekte; ističe da je Revizorski sud zaključio da je Zaklada pogrešno primijenila kriterije za odabir te da gospodarska i financijska sposobnost odabranog ponuditelja nije dokazana; nadalje napominje da su stoga postupak evaluacije i ugovor koji iz njega proizlazi nepravilni, kao i sva povezana plaćanja, koja su 2022. iznosila 70 500 eura; primjećuje da je predmetni postupak javne nabave bio usmjeren na razvoj ljudskog kapitala u srednjoj Aziji i da će, nakon opažanja Revizorskog suda, Zaklada nastaviti rasprave s relevantnim službama Komisije o mogućim alternativnim metodama za provedbu aktivnosti u partnerskim zemljama te će istodobno pojednostavniti svoju metodologiju za financijsku procjenu kako bi se, prema potrebi, usmjerila na tržište izvan Unije;
23.	podsjeća na to da je u svim postupcima javne nabave važno osigurati pošteno tržišno natjecanje među ponuditeljima te nabavu robe i usluga po najboljoj mogućoj cijeni uz poštovanje načela transparentnosti i razboritog korištenja javnih sredstava, proporcionalnosti, jednakog postupanja i nediskriminacije; poziva Zakladu da poduzme mjere kako bi se zajamčilo da se u budućim postupcima javne nabave u potpunosti poštuju mjerodavna pravila kojima se jamči transparentnost, pravednost i integritet u postupku javne nabave;
24.	napominje da je krajem 2022. Zaklada imala samo jedno otvoreno opažanje Revizorskog suda o postupku javne nabave za vanjske djelatnike, objavljeno 2018., koje je Parlament prethodno potvrdio u svojem izvješću o razrješnici; osim toga, prima na znanje da je Zaklada riješila to pitanje pri pokretanju novog okvirnog ugovora, koji bi trebao biti potpisan 2023.;
Postupanje u slučaju sukoba interesa i njihovo sprečavanje te transparentnost
25.	primjećuje da je Zaklada objavila sve izjave o sukobima interesa i životopise članova upravnog odbora te višeg i srednjeg rukovodstva; nadalje napominje da Zaklada na svojim internetskim stranicama navodi sve sastanke direktora i organizacija te samozaposlenih osoba;
26.	napominje da Zaklada ima internu strategiju za borbu protiv prijevara, koja je redovito ažurirana, te da bi mogla razmotriti nadopunu te strategije odjeljkom na temu borbe protiv korupcije; nadalje napominje da trenutačno razvija politiku o pitanjima sukoba interesa;
Unutarnja kontrola
27.	pozdravlja pozitivno mišljenje službe za unutarnju reviziju o mehanizmima komplementarnosti i suradnje između Zaklade i Komisije u njezinu završnom izvješću o reviziji iz prosinca 2022. u kojem se ističe stručno znanje osoblja Zaklade i uspostavu strukturiranog dijaloga koji se održava svake dvije godine kako bi se osigurala bolja koordinacija za pripremu sastanaka upravnog odbora; primjećuje, međutim, da te službe također ističu dva vrlo važna pitanja u vezi s mandatom Zaklade i praćenjem pokazatelja, kao i dva važna pitanja o usklađivanju prioriteta i poboljšanju baze podataka u pogledu zahtjeva i postupaka za podnošenje zahtjeva Unije; potvrđuje da je Zaklada, kao odgovor na to, u suradnji s Glavnom upravom za zapošljavanje, socijalna pitanja i uključivanje osmislila akcijski plan za provedbu tih preporuka, koji će se početi primjenjivati 2023.;
Ostale primjedbe
28.	prima na znanje posebnu pozornost koju Zaklada daje kibernetičkoj sigurnosti i digitalnoj evidenciji i upravljanju podacima te mjere poduzete kako bi se uvažile relevantne smjernice Unije, kao što su poboljšanje sigurnosnih kopija i tzv. penetracijsko testiranje glavnih internetskih stranica Zaklade; osim toga, prima na znanje da je 2022. nakon procjene rizika za informacijsku sigurnost na razini Zaklade provedenog 2021. izrađen i dogovoren plan postupanja s rizikom;
29.	napominje da je Zaklada 2022. zadržala certifikat EMAS i certifikat ISO 14001 nakon ekološke revizije provedene u ožujku 2022. (i 2023.);
30.	pozdravlja činjenicu da je Zaklada nastavila provoditi različite mjere za povećanje svoje prisutnosti u javnosti i na internetu, među ostalim produkcijom i promocijom 10 podcasta, dviju međunarodnih nagrada i 10 zajedničkih komunikacija, prijenosom 7 intervjua u okviru LIVE LearningConnects i sudjelovanjem na UN-ovoj konferenciji COP kako bi predstavila svoj rad u području zelenih vještina; u tom kontekstu konstatira znatno povećanje parametara Zaklade u pogledu društvenih mreža 2022. u odnosu na 2021.;
31.	ponovno poziva Zakladu da boljim korištenjem kanala društvenih i ostalih medija osigura veću transparentnost i javnu odgovornost;
°
°	°
32.	u vezi s drugim primjedbama priloženima Odluci o razrješnici i horizontalne naravi upućuje na svoju Rezoluciju od 11. travnja 2024.[footnoteRef:12] o uspješnosti, financijskom upravljanju i nadzoru agencija. [12:  	Usvojeni tekstovi, P9_TA(2024)0280.] 

